pythainlp/thai-wiki-dataset-v3 huggingface dataset:
ดอลบี แอทมอส

ดอลบี แอทโมส (Dolby Atmos) เป็นชื่อของระบบเสียงสำหรับโรงภาพยนตร์ระบบหนึ่งที่พัฒนาขึ้นโดยดอลบี แลบอราทอรี่ เปิดตัวอย่างเป็นทางการในเดือนเมษายน พ.ศ. 2555 โดยภาพยนตร์เรื่องนักรบสาวหัวใจมหากาฬ ของค่ายดิสนีย์ และพิกซาร์ ถือเป็นภาพยนตร์เรื่องแรกของโลกที่ใช้ระบบเสียงนี้ โดยออกฉายที่โรงภาพยนตร์ดอลบี เธียเตอร์ ในเขตฮอลลีวูด รัฐแคลิฟอร์เนีย สหรัฐอเมริกา ครั้งแรกในเดือนมิถุนายน พ.ศ. 2555 โดยได้รับเสียงตอบรับจากผู้ชมและผู้ให้บริการอย่างมาก จนมีการขอซื้อลิขสิทธิ์ไปติดตั้งอย่างล้นหลาม โดยใน พ.ศ. 2556 มีโรงภาพยนตร์ระบบเสียงดอลบี แอทโมสเปิดใหม่ในปีเดียวกว่า 300 โรงภาพยนตร์
ระบบเสียงดอลบี แอทโมส เป็นระบบเสียงที่พัฒนาต่อยอดจากความสำเร็จของระบบเสียงดอลบี เซอร์ราวนด์ 7.1 ที่ใช้อยู่ในโรงภาพยนตร์ทั่วๆ ไป แต่ในระบบดอลบี แอทโมส จะเน้นการจำลองสภาพเสียงจากสามแกนหลักคือ หน้า-หลัง ซ้าย-ขวา และด้านบน เพื่อให้เกิดสภาพเสียงโอบล้อมตัวผู้ชมแบบ 360 องศา อีกทั้งยังมีการประมวลผลด้านเสียงที่แยกจากกัน ซึ่งผู้สร้างภาพยนตร์จะต้องใช้ความคิดในการแยกสภาพเสียงให้แตกต่างจากระบบปกติ ว่าเสียงจุดนี้จะเกิดขึ้นจากลำโพงชุดไหนเป็นต้น
อุปกรณ์ชุดแรกของดอลบี แอทโมส มีชื่อเรียกว่า "ดอลบี แอทโมส ซีเนม่า โปรเซสเซอร์" (Dolby Atmos Cinema Processor) เป็นชุดอุปกรณ์ที่สามารถรับสัญญาณได้กว่า 128 แชนแนล และสามารถแยกสัญญาณเสียงออกไปหาตัวลำโพงได้มากที่สุดถึง 64 ตัวต่อหนึ่งโรงภาพยนตร์ อีกทั้งตัวลำโพงมีความสามารถในการแยกประมวลผลแบบอิสระจากกัน จึงทำให้การฟังเสียงจากภาพยนตร์มีความเหมือนอยู่ในเหตุการณ์จริงและสมบูรณ์แบบที่สุด อาทิ เสียงฝนตกจากเดิมที่มีเพียงเสียงรอบทิศทาง แต่ระบบเสียงดอลบี แอทโมส สามารถทำให้เกิดเสียงที่ตกลงมาจาก ฟ้าได้จริง หรือแม้กระทั่งฉากที่มีเฮลิคอปเตอร์ ก็สามารถได้ยินเสียงใบพัดและเครื่องกำลังบินอยู่เหนือศีรษะเราได้อย่างชัดเจน เป็นต้น
==โรงภาพยนตร์ระบบเสียงดอลบี แอทโมสในประเทศไทย==
สำหรับประเทศไทย ระบบเสียงดอลบี แอทโมสเริ่มเข้ามามีบทบาทในเดือนเมษายน พ.ศ. 2556 โดยเอสเอฟ ซีเนม่าเป็นโรงภาพยนตร์ค่ายแรกที่นำระบบเสียงนี้มาใช้ โดยติดตั้งอยู่ในโรงภาพยนตร์ที่ 12 ของโรงภาพยนตร์เอสเอฟ เวิลด์ ซีเนม่า เซ็นทรัลเวิลด์ เน้นฉายภาพยนตร์ฟอร์มยักษ์จากต่างประเทศในช่วงแรก ต่อมาเมเจอร์ ซีนีเพล็กซ์ก็ได้เริ่มเปิดโรงภาพยนตร์ระบบเสียงนี้เพิ่มในสาขาต่างๆ ของเมเจอร์ ซีนีเพล็กซ์ โดยเริ่มจากโรงภาพยนตร์พารากอน ซีนีเพล็กซ์ เป็นสาขาแรก ปัจจุบัน เอสเอฟ ซีเนม่า เป็นผู้ที่มีโรงภาพยนตร์ระบบเสียงดอลบี แอทโมส มากที่สุดในประเทศไทย จากการพัฒนาโรงภาพยนตร์ซิกมา ซีเนสเตเดียม โรงภาพยนตร์แบบพรีเมียมขนาดใหญ่เพื่อกลุ่มลูกค้าระดับกลาง-บนโดยเฉพาะ
ปัจจุบันโรงภาพยนตร์ระบบเสียงดอลบี แอทโมส มีสาขาที่เปิดให้บริการในประเทศไทยดังนี้
ส่วนตัวภาพยนตร์ในช่วงหลังเปิดตัวอย่างเป็นทางการในประเทศไทย ภาพยนตร์ที่เข้าฉายในระบบนี้ล้วนเป็นภาพยนตร์ฟอร์มยักษ์จากต่างประเทศทั้งหมด แต่สำหรับภาพยนตร์เรื่องตำนานสมเด็จพระนเรศวรมหาราช ภาค ๕ ยุทธหัตถีถือว่าเป็นภาพยนตร์ไทยเรื่องแรกที่ใช้ระบบเสียงนี้ โดยออกฉายในกรุงเทพมหานครตั้งแต่วันที่ 29 พฤษภาคม - 5 มิถุนายน พ.ศ. 2557 และหลังจากนั้นก็เริ่มมีภาพยนตร์ไทยเข้าฉายในระบบนี้มากขึ้น นั่นก็คือเรื่อง ฝากไว้..ในกายเธอที่ฉายในกรุงเทพมหานคร และเรื่อง ตำนานสมเด็จพระนเรศวรมหาราช ภาค ๖ อวสานหงสาที่ออกฉายในระบบดอลบี แอทโมสทั่วประเทศที่มีโรงภาพยนตร์ตั้งอยู่ (กรุงเทพฯ เชียงใหม่ และบุรีรัมย์)
==แหล่งข้อมูลอื่น==
เว็บไซต์ของดอลบี แอทโมส  (ภาษาอังกฤษ)
เว็บไซต์ของเอสเอฟ ซีเนม่า (ระบบฉาย)
เว็บไซต์ของเมเจอร์ ซีนีเพล็กซ์ (ดอลบี แอสโมส)
เครื่องเสียง
ระบบเสียงรอบทิศทาง
วอลเลย์บอลชายชิงแชมป์โลก รุ่นอายุไม่เกิน 21 ปี

วอลเลย์บอลชายชิงแชมป์โลก รุ่นอายุไม่เกิน 21 ปี (FIVB Volleyball Men's U21 World Championship) หรือชื่อเดิม วอลเลย์บอลเยาวชนชายชิงแชมป์โลก (FIVB Volleyball Men's Junior World Championship) ตั้งแต่ ค.ศ. 2007 และ ค.ศ. 2011 เป็นการแข่งขันวอลเลย์บอลชายอายุไม่เกิน 21 ปี ซึ่งอยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี)
การแข่งขันครั้งแรกได้รับจัดขึ้นในปี ค.ศ. 1977 ที่รีโอเดจาเนโร, ประเทศบราซิล และการแข่งขันได้รับการจัดขึ้นทุก ๆ 4 ปี สำหรับครั้งที่ 1 ถึง ครั้งที่ 3 และตั้งแต่ครั้งที่ 4 ได้รับการจัดขึ้นทุก ๆ 2 ปี โดยการแข่งขันครั้งล่าสุดจัดขึ้นที่ประเทศเม็กซิโก ในเมืองตีฮัวนาและเมคีกาลี และทีมชนะเลิศคือทีมชาติรัสเซีย
ทีมชาติรัสเซียเป็นประเทศที่ประสบความสำเร็จมากที่สุดในประวัติศาสตร์การแข่งขัน โดยชนะเลิศ 10 สมัย และรองชนะเลิศ 2 สมัย ทีมชาติบราซิลเป็นประเทศที่สองที่ประสบความสำเร็จมากที่สุด โดยชนะเลิศ 4 สมัย และรองชนะเลิศ 6 สมัย
การแข่งขันที่คล้ายกันสำหรับประเภททีมหญิงคือ วอลเลย์บอลหญิงชิงแชมป์โลก รุ่นอายุไม่เกิน 20 ปี
== สรุปการแข่งขัน ==
== ตารางเหรียญการแข่งขัน ==
== ดูเพิ่ม ==
วอลเลย์บอลหญิงชิงแชมป์โลก รุ่นอายุไม่เกิน 20 ปี
วอลเลย์บอลยุวชนชายชิงแชมป์โลก
วอลเลย์บอลยุวชนหญิงชิงแชมป์โลก
== อ้างอิง ==
== แหล่งข้อมูลอื่น ==
FIVB Men's Junior Volleyball World Championship Honours
 
การแข่งขันกีฬาที่ก่อตั้งในปี พ.ศ. 2520
วอลเลย์บอลหญิงชิงแชมป์โลก รุ่นอายุไม่เกิน 20 ปี

วอลเลย์บอลหญิงชิงแชมป์โลก รุ่นอายุไม่เกิน 20 ปี (FIVB Volleyball Women's U20 World Championship) หรือชื่อเดิม วอลเลย์บอลเยาวชนหญิงชิงแชมป์โลก (FIVB Volleyball Women's Junior World Championship) ตั้งแต่ ค.ศ. 2007 ถึง ค.ศ. 2011 เป็นการแข่งขันวอลเลย์บอลชายอายุไม่เกิน 20 ปี ซึ่งอยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี)
การแข่งขันครั้งแรกได้รับจัดขึ้นในปี ค.ศ. 1977 ที่ประเทศบราซิล และการแข่งขันได้รับการจัดขึ้นทุก ๆ 4 ปี สำหรับครั้งที่ 1 ถึง ครั้งที่ 3 และตั้งแต่ครั้งที่ 4 ได้รับการจัดขึ้นทุก ๆ 2 ปี โดยการแข่งขันครั้งล่าสุดจัดขึ้นที่ประเทศปวยร์โตรีโก ในเมืองกากวาส กูราโบ คุนโกส และมาอูนาโบ และทีมชนะเลิศคือทีมชาติสาธารณรัฐโดมินิกัน
ทีมชาติบราซิลเป็นประเทศที่ประสบความสำเร็จมากที่สุดในประวัติศาสตร์การแข่งขัน โดยชนะเลิศ 6 สมัย และรองชนะเลิศ 5 สมัย ทีมชาติรัสเซียเป็นประเทศที่สองที่ประสบความสำเร็จมากที่สุด โดยชนะเลิศ 3 สมัย
การแข่งขันที่คล้ายกันสำหรับประเภททีมชายคือ วอลเลย์บอลชายชิงแชมป์โลก รุ่นอายุไม่เกิน 21 ปี
== สรุปการแข่งขัน ==
==ตารางเหรียญการแข่งขัน==
== ดูเพิ่ม ==
วอลเลย์บอลชายชิงแชมป์โลก รุ่นอายุไม่เกิน 21 ปี
วอลเลย์บอลยุวชนชายชิงแชมป์โลก
วอลเลย์บอลยุวชนหญิงชิงแชมป์โลก
== อ้างอิง ==
== แหล่งข้อมูลอื่น ==
FIVB  Women's Junior Volleyball World Championship Honours
 
การแข่งขันกีฬาที่ก่อตั้งในปี พ.ศ. 2520
ช่องหนึ่งรัสเซีย

สถานีโทรทัศน์ที่หนึ่ง (Первый канал; ) เป็นสถานีโทรทัศน์ของรัสเชียเริ่มออกอากาศในวันที่ 1 เมษายน ค.ศ. 1995 แทนที่สถานีโทรทัศน์กลางแห่งสหภาพโซเวียต
== รายการที่สำคัญ ==
เวรียเมีย ("Time", Время vremya) รายการข่าวที่ออกอากาศมาตั่งแต่ปี 1968
Posledniy geroy ("Last Hero", Последний герой) - Russian version of Survivor
Lednikoviy period ("Ice Age", Ледниковый период) - ice skating show
Posner (Познер) - Vladimir Posner’s current affairs program
Gordon Quixote (Гордон Кихот) - Alexander Gordon’s talk show
Projectorparishilton (Прожекторперисхилтон) - satirical current affairs show
Bolshaya raznitsa ("Big Difference", Большая разница) - parodies on television
Davaj pozhenimsja ("Let's get married", Давай поженимся) - helping people find people they are right for
== ตราประจำสถานี ==
ไฟล์:Channel one russia logo 1.PNG|ตราประจำ ОРТ แบบแรก  ( 1 เมษายน 1995 ถึง  30 กันยายน 1995 )
ไฟล์:Channel one russia logo 2.PNG|ตราประจำ ОРТ แบบที่ 2  (1 ตุลาคม 1995 ถึง 31 ธันวาคม 1996 )
ไฟล์:Channel one russia logo 3.PNG|ตราประจำ ОРТ แบบที่ 3  ( 1 มกราคม 1997 ถึง 30 กันยายน 2000)
1канал-5.svg|ตราประจำ ОРТ แบบที่ 4 ( 1 ตุลาคม 2000-ปัจจุปัน)
== อ้างอิง ==
สถานีโทรทัศน์ในประเทศรัสเซีย
ประเทศรัสเซีย
จัน นาก

จัน นาก (Chan Nak) นักการเมืองชาวกัมพูชา เกิดเมื่อ 27 พฤษภาคม พ.ศ. 2435 ที่กัมพูชา เขาได้ดำรงตำแหน่งรัฐมนตรีของกัมพูชาหลายตำแหน่ง โดยได้เป็นรัฐมนตรีว่าการกระทรวงยุติธรรมเมื่อ พ.ศ. 2488 และระหว่าง พ.ศ. 2488 - 2489 อีก 1 สมัย เป็นรัฐมนตรีว่าการกระทรวงกิจการภายในระหว่าง พ.ศ. 2496 - 2497 และเป็นรัฐมนตรีว่าการกระทรวงสารสนเทศเมื่อ พ.ศ. 2496 - 2497 จัน นักได้ดำรงตำแหน่งนายกรัฐมนตรีกัมพูชาระหว่าง 23 พฤศจิกายน พ.ศ. 2496 - 7 เมษายน พ.ศ. 2497  เขาเสียชีวิตเมื่อ 7 พฤศจิกายน พ.ศ. 2497 ที่กรุงปารีส ประเทศฝรั่งเศส รวมอายุได้ 62 ปี
== อ้างอิง ==
นายกรัฐมนตรีกัมพูชา
บุคคลจากพนมเปญ
เสี่ยวหลงเปา

เสี่ยวหลงเปา (Xiaolongbao; จีนตัวเต็ม:	小籠包;
จีนตัวย่อ:	小笼包) เป็นติ่มซำแบบหนึ่งของจีน แปลตรงตัวว่าซาลาเปาในเข่งเล็ก เป็นอาหารเซี่ยงไฮ้ที่ได้รับความนิยมมากทางตอนใต้ของจีน  มีต้นกำเนิดในสมัยซ่งเหนือ โดยแต่เดิมเป็นซาลาเปาลูกใหญ่ มีน้ำซุปอยู่ข้างใน เรียกทางเปา เมื่อราชสำนักซ่งเหนืออพยพหนีชนเผ่าจินลงใต้ ย้ายเมืองหลวงจากเมืองไคฟงมาเมืองหางโจว ทางเปาก็เป็นที่นิยมในหางโจว และปรับรูปแบบให้มีขนาดเล็กลงจนกลายเป็นเสี่ยวหลงเปาในปัจจุบัน
เสี่ยวหลงเปาทำจากแป้งขนมปังผสมกับแป้งสาลีอเนกประสงค์ ไม่ใส่ผงฟูหรือยีสต์ ไส้เป็นหมูสับมีน้ำซุปอยู่ข้างใน ซึ่งมาจากการใส่วุ้นที่มาจากการเคี่ยวหนังหมู หนังไก่ แล้วพักให้เย็นจนแข็งตัวเป็นวุ้น ตักวุ้นนี้วางบนไส้หมู แล้วห่อด้วยแป้ง จับจีบให้ได้ 18 จีบ เมื่อนึ่งสุกวุ้นจะละลาย กลายเป็นน้ำซุปอยู่ข้างในป๋อ
== อ้างอิง ==
อดุลย์ รัตนมั่นเกษม. เสี่ยวหลงเปา. ครัว. ปีที่ 18 ฉบับที่ 218. สิงหาคม 2555 หน้า 86 – 91
==แหล่งข้อมูลอื่น==
ติ่มซำ
ซันโย (อนุภูมิภาค)

ซันโย  เป็นอนุภูมิภาคของประเทศญี่ปุ่น หมายถึงบริเวณภาคใต้ของเกาะฮนชู เกาะหลักของญี่ปุ่น อันประกอบด้วยจังหวัดโอกายามะ จังหวัดฮิโรชิมะ และ จังหวัดยามางูจิ
คำว่า "ซันโย" นั้น มีความมายว่า "ทิวเขาที่แสงแดดสาดส่อง"
ภาคชูโงกุ
จูบิลี (การ์ตูนช่อง)

จูบิเลชัน "จูบิลี" ลี (Jubilation Jubilee Lee) เป็นตัวละครวีรสตรีของบริษัทมาร์เวลคอมิกส์ เป็นตัวละครในเรื่องเอ็กซ์เมน
จูบิลีเป็นมนุษย์กลายพันธุ์ มีพลังที่ทำให้สามารถผลิตเคลื่อนพลาสมอยด์ออกมาจากมือได้ มักใส่เสื้อเทรนช์โค้ตสีเหลือง
== อ้างอิง ==
ตัวละครมาร์เวลคอมิกส์
ตัวละครในเอ็กซ์เมน
ตัวละครภาพยนตร์
ตัวละครชาวอเมริกันเชื้อสายจีน
ยอดมนุษย์อเมริกันเชื้อสายจีน
ยอดมนุษย์หญิง
ตัวละครที่เป็นเด็กกำพร้า
ตัวละครที่เป็นแวมไพร์
ตัวละครที่เป็นไซด์คิก
ซูเปอร์ฮีโร่เด็กในมาร์เวลคอมิกส์
ซูเปอร์ฮีโรที่เป็นแวมไพร์
เจสสิก้า อมรกุลดิลก

เจสสิก้า อมรกุลดิลก (Jessica Amornkuldilok; 18 ธันวาคม พ.ศ. 2528) เป็นนางแบบชาวไทย มีชื่อเสียงจากการเป็นตัวแทนของประเทศไทยที่ชนะเลิศในแข่งขันรายการ เอเชียเน็กซต์ท็อปโมเดล ฤดูกาลที่ 1 รายการเรียลลิตีโชว์ของสิงคโปร์
เธอมีผลงานถ่ายแบบตามนิตยสารต่าง ๆ อาทิ ฮาร์เพอส์บาซาร์ (Harper's Bazaar) ของประเทศสิงคโปร์ และนิตยสารไนลอน (Nylon Magazine) ประเทศไทย
== ประวัติ ==
เจสสิก้า อมรกุลดิลก มีชื่อเล่นว่า เจส หรือ เจสซี่ มีชื่อเดิมว่า รัตนา ยิ้มจันทร์ ชื่อเล่น กอล์ฟ เกิดเมื่อวันที่ 18 ธันวาคม พ.ศ. 2528 ที่โรงพยาบาลอานันทมหิดล จังหวัดลพบุรี บิดาเป็นชาวเยอรมัน ส่วนมารดาเป็นชาวไทย เมื่อเธอมีอายุได้ 2 ขวบก็ได้ไปพำนักอยู่ในจังหวัดชัยนาท และปีต่อมามารดาก็เสียชีวิตและไม่เคยพบกับบิดาเลย เธอจึงตกอยู่ในการดูแลของตาและยายโดยมีอาเป็นพ่อแม่บุญธรรม
ในวัยเด็กเธอมักร่วมกิจกรรมของโรงเรียน เช่น เป็นตัวแทนดรัมเมเยอร์ไม้หนึ่ง หรือถือป้ายนำขบวน เธอกล่าวว่าเธอเป็นนักกีฬาประจำจังหวัดและเคยรับโควต้าไปเรียนโรงเรียนกีฬาที่จังหวัดสุพรรณบุรีและคัดวอลเลย์บอลทีมชาติด้วย หลังจบการศึกษาระดับมัธยมศึกษาเธอจึงเข้ามาพำนักในกรุงเทพมหานครกับพ่อแม่บุญธรรม
ก่อนหน้านี้เธอเคยเข้าศึกษาในมหาวิทยาลัยอัสสัมชัญ แต่ด้วยเธอเข้าประกวดอีลิทโมเดลลุคไทยแลนด์ทั้งมีผลงานถ่ายแบบด้วย เธอจึงหยุดเรียนและย้ายมาศึกษาอยู่ในคณะมนุษยศาสตร์ สาขาธุรกิจการบิน มหาวิทยาลัยกรุงเทพ
== การเดินแบบและการประกวด ==
เจสสิก้าเริ่มเป็นนางแบบพาร์ตไทม์มาตั้งแต่อายุ 17 ปี หลังมีแมวมองติดต่อให้ไปถ่ายแบบและโฆษณา โดยผลงานชิ้นแรกของเธอคือถ่ายโฆษณา Blink White กับแคทรียา อิงลิช และต่อด้วยงานโฆษณาฟิตเน่กับสุจิรา อรุณพิพัฒน์
เธอเริ่มเดินแบบครั้งแรกจากการประกวด อีลิทโมเดลลุคไทยแลนด์ 2004 (Eilte Model Look Thailand 2004) ครั้งที่ 1 และได้รับรางวัลอันดับที่สอง และชนะเลิศการประกวด แฮง เซ็กซี่ & สมาร์ต เลดี้ 2004 ครั้งที่ 1 หลังจากนั้นเธอจึงมีงานเดินแบบเข้ามาพร้อมกับเรียนหนังสือไปด้วย โดยมีงานเดินแบบทั้งในและต่างประเทศ ผลก็คือเธอต้องดร็อปเรียนหลายเทอมที่มหาวิทยาลัยอัสสัมชัญ ก่อนที่จะย้ายไปมหาวิทยาลัยกรุงเทพในเวลาต่อมา
เจสสิก้า ได้เข้าร่วมการแข่งขันของรายการ เอเชียเน็กซต์ท็อปโมเดล ฤดูกาลที่ 1 ที่มีผู้สมัครกว่าสองพันคนจากการชักชวนของเพื่อน เธอจึงได้สมัครและได้รับการตอบรับเป็น 1 ใน 45 คนเพื่อแคสติ้งหานางแบบ 14 คนสุดท้ายเพื่อเข้าแข่งขัน โดยต้องพบกับผู้เข้าแข่งขันชาวเอเชียชาติต่าง ๆ อีก 13 คน โดยทางรายการจะมอบโจทย์ให้ทำ ซึ่งเจสสิก้าถูกเรียกเป็นผู้ชนะประจำสัปดาห์อยู่หลายหน และได้รับเลือกเป็นผู้ชนะของรายการในการแข่งขันสัปดาห์สุดท้ายในที่สุด โดยกรรมการได้ให้เหตุผลว่า "เจสสิก้าสามารถถ่ายภาพออกมาได้อย่างงดงามสม่ำเสมอ รวมถึงชนะโจทย์บ่อยครั้ง และไม่เคยตกเป็นสองคนสุดท้าย"
หลังสิ้นการแข่งขัน เจสสิก้าได้รับเงินรางวัล 100,000 ดอลลาร์ (ราว 3 ล้านบาท) เธอกล่าวว่าส่วนหนึ่งจะนำไปบริจาคให้องค์กรการกุศลสำหรับเด็ก เพราะสมัยเด็กเห็นเพื่อนหลายคนที่เรียนดีแต่ขาดทุนทรัพย์ จึงอยากมอบโอกาสทางการศึกษาให้กับเด็กคนอื่น ๆ
== ชีวิตส่วนตัว ==
เจสสิก้า มีความสามารถในการใช้ภาษาอังกฤษ โดยเกิดจากการฝึกฝนของเธอด้วยการอ่านหนังสือหรือดูรายการโทรทัศน์เป็นภาษาอังกฤษ เธอชอบทานผักและผลไม้ ไม่ค่อยทานอาหารทอดมากนัก และดูแลตนเองด้วยการทำจิตใจให้แจ่มใส
ปัจจุบันเธอคบหาอยู่กับปิยพันธ์ เปาอินทร์
== อ้างอิง ==
== แหล่งข้อมูลอื่น ==
นางแบบไทย
บุคคลจากอำเภอเมืองลพบุรี
บุคคลจากจังหวัดชัยนาท
ชาวไทยเชื้อสายเยอรมัน
บุคคลจากคณะบริหารธุรกิจ มหาวิทยาลัยอัสสัมชัญ
บุคคลจากคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ
วอลเลย์บอลชายทีมชาติโมร็อกโก

วอลเลย์บอลชายทีมชาติโมร็อกโก (تیم ملی والیبال مردان مراکش) เป็นตัวแทนของประเทศโมร็อกโก ในการแข่งขันวอลเลย์บอลระดับนานาชาติ รวมถึงนัดกระชับมิตร
==อ้างอิง==
ซีเอวีบี
โมร็อกโก
สภาปฏิรูปการปกครองแผ่นดิน

สภาปฏิรูปการปกครองแผ่นดิน เป็นสภาที่พัฒนามาจาก คณะปฏิรูปการปกครองแผ่นดิน ซึ่งทำการยึดอำนาจเมื่อวันที่ 6 ตุลาคม พ.ศ. 2519 โดยมีพลอากาศเอก กมล เดชะตุงคะ เป็นประธานสภาคนที่ 1 และ พลอากาศเอก หะริน หงสกุล เป็นประธานสภาคนที่ 2
โดยสภาปฏิรูปการปกครองแผ่นดินมีสมาชิกทั้งสิ้น 340 คน ทำหน้าที่เป็นรัฐสภาและฝ่ายนิติบัญญัติ และให้การสนับสนุน รัฐบาล นาย ธานินทร์ กรัยวิเชียร
หลังจากบริหารประเทศมาได้ 1 ปี 12 วัน สภาปฏิรูปก็ทำการยึดอำนาจจากรัฐบาลนายธานินทร์ ในวันที่ 20 ตุลาคม พ.ศ. 2520 จึงได้สลายตัวไป
== อ้างอิง ==
== ดูเพิ่ม ==
คณะปฏิรูปการปกครองแผ่นดิน
คณะปฏิรูปการปกครองแผ่นดิน
วงศ์สร้อยสุวรรณา

วงศ์สร้อยสุวรรณา หรือ Lentibulariaceae เป็นวงศ์ของพืชมีดอกที่มี 3 สกุล Genlisea Pinguicula Utricularia ส่วนสกุล Polypompholyx และ Biovularia เคยจัดอยู่ในวงศ์นี้ Biovularia ถูกรวมเข้ากับ Utricularia และ Polypompholyx กลายเป็นสกุลย่อยในสกุล Utricularia  เดิมวงศ์นี้เคยอยู่ในอันดับ  Scrophulariales ต่อมาในระบบ APG จึงย้ายมาอยู่ในอันดับ Lamiales
== อ้างอิง ==
วงศ์สร้อยสุวรรณา
วงศ์ขาเขียด

วงศ์ขาเขียด หรือ (Alismataceae) เป็นวงศ์ของพืชใบเลี้ยงเดี่ยวที่มีสมาชิก 11 สกุล และมี  85 และ 95 สปีชีส์ พบมากในเขตอบอุ่นของซีกโลกเหนือ  สมาชชิกส่วนใหญ่เป็นพืชล้มลุก และพืชน้ำที่ขึ้นในดินโคลน
==การจัดจำแนก==
ในระบบ APG  วงศ์ Alismataceae iได้รวมสกุลจำนวน 3 สกุลของวงศ์  Limnocharitaceae เข้ามาด้วย สมาชิกทั้งหมดมี 17 สกุลที่ยังมีอยู่ และ 2 สกุลที่เหลือเพียงซากฟอสซิล:
{|
|- valign=top
|
Albidella Pichon
Alisma L.
Alismaticarpum&nbsp;† Collinson
Astonia S.W.L.Jacobs
Baldellia Parl.
Burnatia Micheli
Butomopsis Kunth
Caldesia Parl.
Damasonium Mill.
Echinodorus Rich. ex Engelm.
|
Helanthium (Benth. & Hook. f.) Engelm. ex J.G. Sm.
Hydrocleys Rich.
Limnocharis Bonpl.
Limnophyton Miq.
Luronium Raf.
Ranalisma Stapf
Sagisma&nbsp;† Nikitin
Sagittaria L.
Wiesneria Micheli
|}
==อ้างอิง==
Neotropical Alismataceae 
วงศ์ขาเขียด
วงศ์ลิลี

วงศ์ลิลี 'หรือ (Liliaceae) เป็นวงศ์ของพืชใบเลี้ยงเดี่ยว มีสมาชิกทั้งหมด 15 สกุล และมีประมาณ 600 สปีชีส์ อยู่ในอันดับ (Liliales) ส่วนใหญ่เป็นพืชล้มลุก อายุหลายปี มักมีหัวแบบหัวหอม
== อ้างอิง ==
ทวี สุรฤทธิกุล

ผู้ช่วยศาสตราจารย์ ทวี สุรฤทธิกุล อาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช อดีตสมาชิกสภานิติบัญญัติแห่งชาติ และอดีตเลขานุการของหม่อมราชวงศ์คึกฤทธิ์ ปราโมช อดีตนายกรัฐมนตรี
== ประวัติ ==
ทวี สุรฤทธิกุล เกิดเมื่อวันที่ 2 ตุลาคม พ.ศ. 2502 สำเร็จการศึกษาระดับปริญญาตรี สาขารัฐประศาสนศาสตร์ จากคณะรัฐศาสตร์ จุฬาลงกรณ์มหาวิทยาลัย และระดับปริญญาโท สาขาวิชาการปกครอง จากคณะรัฐศาสตร์ จุฬาลงกรณ์มหาวิทยาลัย
== การทำงาน ==
ทวี สุรฤทธิกุล เคยเป็นเลขานุการส่วนตัวของหม่อมราชวงศ์คึกฤทธิ์ ปราโมช อดีตนายกรัฐมนตรี และเป็นอาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช ได้รับแต่งตั้งให้ดำรงตำแหน่งทางวิชาการเป็น "ผู้ช่วยศาสตราจารย์" เคยเป็นประธานกรรมการประจำสาขาวิชา(คณบดี)รัฐศาสตร์ 2 รอบ (2547-2551 และ 2557-2558)เคยเป็นรักษาการรองอธิการบดี มสธ. 2559 - 2561 เป็นกรรมการหลักสูตรผู้นำการเมืองยุคใหม่ในระบอบประชาธิปไตย 2547 ถึง ปัจจุบัน เป็นกรรมการมูลนิธิคึกฤทธิ์ 80 ในพระราชูปถัมภ์ฯ 2552 ถึง ปัจจุบัน
ในปี พ.ศ. 2549 เขาได้รับแต่งตั้งให้เป็นสมาชิกสภานิติบัญญัติแห่งชาติ ในภาคส่วนของนักวิชาการ ต่อมาในปี พ.ศ. 2556 ผศ.ทวี ได้เข้าร่วมกิจกรรมทางการเมืองกับกลุ่ม กปปส. และขึ้นเวทีราชดำเนิน ซึ่งนำโดยนายสุเทพ เทือกสุบรรณ รวมทั้งได้แสดงความไม่เห็นด้วยกับการออกพระราชบัญญัตินิรโทษกรรม ของสมาชิกพรรคเพื่อไทย
== เครื่องราชอิสริยาภรณ์ ==
== อ้างอิง ==
ข้าราชการพลเรือนชาวไทย
อาจารย์คณะรัฐศาสตร์
ผู้ช่วยศาสตราจารย์
นักการเมืองไทย
สมาชิกสภานิติบัญญัติแห่งชาติ
นิสิตเก่าคณะรัฐศาสตร์ จุฬาลงกรณ์มหาวิทยาลัย
บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
ผู้ได้รับเหรียญจักรพรรดิมาลา
โซเมีย (ภูมิศาสตร์)

โซเมีย (Zomia) เป็นคำศัพท์ที่สร้างใหม่ในปี พ.ศ. 2545 โดยนักประวัติศาสตร์วิลเลิม ฟัน สแค็นเดิล (Willem van Schendel) จากมหาวิทยาลัยอัมสเตอร์ดัม เป็นคำใช้เรียกบริเวณในเอเชียตะวันออกเฉียงใต้ที่ในอดีตไม่ได้อยู่ภายใต้การปกครองของรัฐบาลของผู้คนที่อาศัยอยู่ในที่ราบลุ่ม
== อ้างอิง ==
ภูมิศาสตร์การเมือง
ภูมิศาสตร์เอเชียตะวันออกเฉียงใต้
กรอบรูปภาพ

กรอบรูปภาพ (picture frame) เป็นตัวยึดขอบผลิตด้วยไม้ เหล็ก พลาสติก หรือวัสดุอื่น ซึ่งทําให้รูปภาพตึงและแข็งแรง มักใช้เป็นเครื่องตกแต่งภายในห้อง
== อ้างอิง ==
จิตรกรรม
ขนมปังทอดอินเดียนแดง

ขนมปังทอดอินเดียนแดง หรือ ฟรายเบรด (frybread หรือ สะกด fry bread) เป็นก้อนแป้งรูปแบนทอดในน้ำมันพืช หรือ น้ำมันหมู  โดยมีผงฟูหรือยีสต์เป็นส่วนผสมของตัวแป้ง ขนมปังทอดอินเดียนแดงสามารถนำรับประทานเดี่ยว ๆ หรือนำรับประทานกับน้ำผึ้ง แยม หรือเนื้อวัว
== อ้างอิง ==
บรรณานุกรม
Harnack, L., Sherwood, N., & Story, M. (1999). Diet and physical activity patterns of urban American Indian women. American Journal of Health Promotion, 13(4), 233-236.
Smith, J., & Wiedman, D. (2001). Fat content of south Florida Indian frybread: health implications for a pervasive Native-American food. Journal of the American Dietetic Association, 101(5), 582-585.
อาหารอเมริกัน
ขนมปังอเมริกัน
อาหารอเมริกันพื้นเมือง
อาหารทอดในน้ำมันท่วม
อ่าวเชซาพีก

อ่าวเชซาพีก (Chesapeake bay; ออกเสียง:  เช-เสอะ-พีค) เป็นอ่าวที่ไหลเป็นสู่มหาสมุทรแอตแลนติก ล้อมรอบโดยรัฐสองรัฐในสหรัฐอเมริกา คือ รัฐแมริแลนด์และเวอร์จิเนีย เป็นอ่าวที่ใหญ่ที่สุดของสหรัฐอเมริกา
มีแม่น้ำทั้งหมด 150 สาย ซึ่งไหลไปสู่อ่าวเชซาพีก มีความใหญ่ประมาณ 166,534 ตารางกิโลเมตร (64,299 ตารางไมล์) เชื่อมติดกับเขตวอชิงตัน ดี.ซี. และรัฐ 6 รัฐ  ได้แก่ รัฐนิวยอร์ก เพนซิลเวเนีย เดลาแวร์ แมริแลนด์ เวอร์จิเนีย และเวสต์เวอร์จิเนีย
== อ้างอิง ==
เชซาพีก
ธรณีสัณฐานในรัฐแมริแลนด์
ธรณีสัณฐานในรัฐเวอร์จิเนีย
กิตตินนท์ นามขุนทด

กิตตินนท์ นามขุนทด (ชื่อเดิม พงษ์เพชร)  เกิดวันที่ 16 กรกฎาคม พ.ศ. 2535 เป็นนักวอลเลย์บอลชายทีมชาติไทย เขาเล่นตำแหน่งบอลเร็วให้กับไดมอนส์ ฟู้ด - ราชมงคลล้านนา พิษณุโลก
== รางวัลที่ได้รับ ==
=== สโมสร ===
วอลเลย์บอลไทยแลนด์ลีก ฤดูกาล 2011-12 - Med 3.png อันดับที่ 3, ร่วมกับสโมสรวอลเลย์นครสวรรค์
วอลเลย์บอลไทยแลนด์ลีก ฤดูกาล 2012-13 - 16px รองชนะเลิศ, ร่วมกับสโมสรวอลเลย์บอลสวนดุสิต
วอลเลย์บอลไทยแลนด์ลีก ฤดูกาล 2013-14 - Med 3.png อันดับที่ 3, ร่วมกับสโมสรวอลเลย์บอลศรีสะเกษ สวนดุสิต
=== บุคคล ===
"บล็อกยอดเยี่ยม" วอลเลย์บอลชายไทยแลนด์ลีก ฤดูกาล 2013-14
"บล็อกยอดเยี่ยม" วอลเลย์บอลชายไทยแลนด์ลีก ฤดูกาล 2011-12
== อ้างอิง ==
นักวอลเลย์บอลชายชาวไทย
บุคคลจากจังหวัดสุพรรณบุรี
บุคคลจากมหาวิทยาลัยการกีฬาแห่งชาติ
จอห์น รอล์ฟ

จอห์น รอล์ฟ (John Rolfe) (1585–1622) เป็นชาวอังกฤษรุ่นแรก ๆ ที่อพยพจากอาณาจักรอังกฤษไปตั้งรากฐานใหม่ที่อเมริกาเหนือ มีชื่อเสียงจากการปลูกยาสูบได้สำเร็จในอเมริกาเหนือ และยังสามารถส่งยาสูบออกขายได้อีกด้วย ซึ่งทำรายได้ให้แก่อาณานิคมเวอร์จิเนีย นอกจากนี้ยังมีชื่อเสียงด้วยการที่เป็นเป็นสามีของโพคาฮอนทัส ผู้เป็นลูกสาวของหัวหน้าเผ่าพาวแฮแทนอีกด้วย
== อ้างอิง ==
บรรณานุกรม
A Brief History of Jamestown, Virginia
บุคคลที่เกิดในปี พ.ศ. 2128
บุคคลที่เสียชีวิตในปี พ.ศ. 2165
นักสำรวจชาวอังกฤษ
เกอร์ริลลาวอร์ (วิดีโอเกม)

เกอร์ริลลาวอร์ (Guerrilla War) ได้รับการเปิดตัวที่ประเทศญี่ปุ่นในชื่อ เกบารา (ゲバラ) เป็นวิดีโอเกมรันแอนด์กัน ที่ได้รับการผลิตโดยบริษัทเอสเอ็นเค โดยได้รับการเปิดตัวครั้งแรกในระบบอาเขดเมื่อ ค.ศ. 1987 ในรูปแบบเกมตู้หยอดเหรียญ เกร์รียาวอร์ เป็นเรื่องราวการทำศึกของสองคอมมานโด ผู้เป็นกบฏนิรนาม (ในเวอร์ชันญี่ปุ่นใช้ชื่อเช เกบารา และฟิเดล กัสโตร) โดยพวกเขาได้บุกต่อสู้ในเกาะแคริบเบียนที่ไม่มีชื่อ เพื่อปลดแอกสู่อิสรภาพจากการปกครองของเผด็จการที่ไม่ได้ระบุชื่อ ซึ่งผู้เล่นทั้งสองได้เข้าปะทะกับขบวนทัพของศัตรูในขณะที่ได้มีการพยายามช่วยชีวิตของเหล่าตัวประกัน (ซึ่งจะมีการหักคะแนนครั้งใหญ่หากตัวประกันถูกฆ่าตายท่ามกลางการต่อสู้ของทั้งสองฝ่าย) การเก็บรวบรวมอาวุธจากเหล่าทหาร และรถถังปฏิบัติการ
== การตลาด ==

สำหรับเวอร์ชันอาร์เขด ที่ได้รับการเปิดตัวโดยบริษัทเอสเอ็นเคใน ค.ศ. 1987 ตามรูปแบบที่ประสบความสำเร็จอย่างสูงสำหรับเกมยิงระบบอาเขดซึ่งเป็นเกมบุกเบิกที่สำคัญอย่างอิคาริวอริเออส์ (ค.ศ. 1986) โดยใช้จอยสติ๊กแบบหมุนแปดทิศทาง เกมให้ผู้เล่นสามารถเคลื่อนที่ไปในทิศทางเดียวกับจอยสติ๊กพร้อมกับการยิงโจมตีเหล่าศัตรู เกมนี้นับว่าประสบความสำเร็จพอสมควร และแปลงพอร์ตสู่วิดีโอเกมระบบบ้าน ใน ค.ศ. 1988 บริษัทเอสเอ็นเคได้เปิดตัวในระบบบ้านบนเครื่องคอมพิวเตอร์ส่วนบุคคล, อัมส์ตราดซีพีซี, คอมโมดอร์ 64 และแซดเอ็กซ์สเปกตรัม ซึ่งเป็นเครื่องคอมพิวเตอร์ประจำบ้าน รวมถึงเครื่องเล่นเกมแฟมิคอม 8 บิต แต่ก็มีข้อจำกัดของแพลตฟอร์มประจำบ้าน ที่ไม่ได้มีจอยสติ๊กแบบหมุน อย่างไรก็ตาม แม้ว่าจะไม่เหมือนกับอิคาริวอริเออส์ รุ่นแฟมิคอมก็ได้แสดงให้เห็นว่ามีการปรับแต่งได้เป็นอย่างดีสำหรับระบบดังกล่าวและได้รับความนิยมมากกว่าเวอร์ชันอาเขด โดยรุ่นแฟมิคอมสามารถเล่นได้สองคนพร้อมกัน, ไม่จำกัดจำนวนคอนตินิว และภาพฉากแอ็คชันที่มีความเฉียบคมมากกว่ารุ่นอาเขดที่มีอยู่เดิม ภาพกล่องบรรจุเกมยังมีความโดดเด่นโดยฝีมือของ มาร์ค อีริคเซน ผู้ซึ่งมีส่วนในการรับผิดชอบภาพปกประกอบเกมอิคาริวอริเออส์ III: เดอะเรสคิว และ พ.า.ว. ของบริษัทเอสเอ็นเค ซึ่งปัจจุบันยังคงหาได้ในระบบเพลย์สเตชัน เน็ตเวิร์กแพลตฟอร์ม
== ส่วนเกี่ยวข้องกับเช เกบารา ==
ตามชื่อเดิมที่บ่งบอก เกมจะอิงถึงการปฏิวัติของเช เกบารา และความพ่ายแพ้ของระบอบการปกครองแห่งบาติสตาในประเทศคิวบาช่วงปลายคริสต์ทศวรรษ 1950 นอกจากนี้ ผู้เล่นคนที่สองยังเป็นฟิเดล กัสโตร โดยกัสโตรยังได้รับการจัดให้อยู่ในอันดับห้าของหนึ่งในสิบสุดยอดนักการเมืองประจำนิตยสารอิเล็กทรอนิกส์เกมมิงมันธ์ลี แต่กระนั้น ความกลัวถึงการต่อต้านระบอบคอมมิวนิสต์ในประเทศตะวันตก ทางบริษัทได้จำกัดบทสนทนารวมถึงคู่มือการเล่นของเกมดังกล่าวสำหรับการเปิดตัวในทวีปอเมริกาและยุโรป ส่วนเวอร์ชันเกบารา ที่ได้รับการเปิดตัวในระบบแฟมิคอมที่ประเทศญี่ปุ่นนั้น ได้กลายเป็นที่ถวิลหาสำหรับนักสะสมเกมอย่างมาก
== อ้างอิง ==
== แหล่งข้อมูลอื่น ==
Guerrilla War at Neo-Geo.com (review) 1
C64 Guerrilla War
วิดีโอเกมที่ออกวางจำหน่ายในปี พ.ศ. 2530
เกมสำหรับแอมสตรัด ซีพีซี
วิดีโอเกมอาร์เคด
เกมสำหรับคอมโมดอร์ 64
วิดีโอเกมแบบร่วมมือกัน
เกมสำหรับแฟมิคอม
เกมสำหรับเพลย์สเตชัน เน็ตเวิร์ก
เกมรันแอนด์กัน
วิดีโอเกมที่อิงจากบุคคลจริง
วิดีโอเกมที่พัฒนาขึ้นในประเทศญี่ปุ่น
วิดีโอเกมที่มีฉากในประเทศคิวบา
ผลงานเกี่ยวกับเช เกบารา
แม่น้ำเจมส์

แม่น้ำเจมส์ (James River) เป็นแม่น้ำในรัฐเวอร์จิเนีย สหรัฐอเมริกา มีความยาว 560 กิโลเมตร (348 ไมล์) แต่ถ้านับแม่น้ำแจ็คสันด้วย ก็จะมีความยาว 715 กิโลเมตร มีบริเวณลุ่มน้ำ 27,020 ตารางกิโลเมตร (10,432 ตารางไมล์) แม่น้ำเจมส์เป็นแม่น้ำที่มีความยาวเป็นอันดับที่ 12 ของสหรัฐอเมริกาที่อยู่ภายในหนึ่งรัฐทั้งหมด
== อ้างอิง ==
เจมส์
พระเจ้าเจมส์ที่ 6 และ 1
ธรณีสัณฐานในรัฐเวอร์จิเนีย
แอปพาเลเชีย

แอปพาเลเชีย (Appalachia; การออกเสียง: ; แอ-เปอะ-เล-เชีย)  หรือ ภูมิภาคแอปพาเลเชีย เป็นภูมิภาคทางวัฒนธรรมทางช่วงตะวันออกของสหรัฐอเมริกา ซึ่งรวมตั้งแต่รัฐนิวยอร์กช่วงใต้ จนกระทั่งถิ่นเหนือของรัฐแอละแบมา มิสซิสซิปปี และจอร์เจีย โดยไม่นับบริเวณอื่นในเทือกเขาแอปพาเลเชียน เช่น เกาะเบลล์ ของแคนาดา และภูเขาชีฮอของแอละแบมา  อิงตามสำมะโนสหรัฐอเมริกา ค.ศ. 2010 ในปี ค.ศ. 2010 ภูมิภาคแอปพาเลเชียมีผู้อยู่อาศัยมากกว่า 25 ล้านคน
== อ้างอิง ==
ภูมิภาคของสหรัฐ